Baluošykštis
Baluošykštis – ežeras Ignalinos rajone, Linkmenų seniūnijoje, yra 10,5 km į šiaurės vakarus nuo Ignalinos. Ilgis iš rytų į vakarus 0,8 km, plotis iki 0,27 km, kranto linijos ilgis siekia 1,87 km. Altitudė 142,8 m. Į Baluošykštį įsiterpęs Briedžiaragio kyšulys. Krantai daugiausia neaukšti, sausi, apaugę medžiais. Ežerą supa Linkmenų miškas. Skriogžlės upeliu pietvakariuose ežeras jungiasi su Sravinaičiu, o trumpu Kragžlės upeliu šiaurės rytuose – su Baluošu. Prie ežero yra Simoniškio ir Vaidžiuškių kaimai. Šiaurine pakrante eina kelias  1423  Aza–Vaišniūnai–Ginučiai–Kirdeikiai .